Firinda

**Firinda** kika kya nva  Uganda, zikolebwa mu bijanjaalo ebisekuddwa nga ebijiddwaako ebikuta, nga bisibuka mu bugwanjuba bwa Uganda mu Batooro, Banyoro ne Bakonzo .     Era Abakongo bakimanyi nga Madakwa.  Zino nva eziraga obumu n'okusembeza abagenyi, zigabulwa ku mikolo egy’enjawulo omuli emikolo gy’obufumbo egy’ekinnansi, ebifo ewatundibwa eby'okulya  n’emikolo gy’obuwangwa. 

## Ebirungo

### Ebirungo ebikulu

* Ebijanjaalo ebikalu  
* Omuzigo  oba butto
* Omunnyo gw’oku mmeeza
* Obutungulu
* Ennyaanya

### Ebirungo eby’okulondako

* Ebyennyanja oba ekika eky’ennyama kyonna 
* Amagi g’omu lusuku
* Entula 
* Entula 
* Entangawuuzi z'obuwunga
* Katungulu chumu
* Obuwunga bwa Soda Ash (Okujjiisa ebijanjaalo amangu)
* Ebikoola by’ensujju.
* Obutiko
* Ebikoola by'amayuuni

## Okuteekateeka Firinda

### Okufumba ebijanjaalo ebisusiddwa
**Ebijanjaalo ebikalu** bisooka kunnyikibwa mu mazzi amabisi okumala ekiro kiramba  ng’olunaku lw’okubiteekateeka terunnatuuka oba okubinnyika mu mazzi agookya okumala essaawa nga bbiri oba bifumbibwaako kitono okusobozesa ebikuta okugonda.  Olwo ebikuta by'ebijanjaalo bisusibwaako newasigalawo eby'omunda okuva mu nsigo z'ebijanjaalo okusigaza ebikuta byokka, enkola  eno emanyiddwa nga " ***Kutoondoora Ebihimba*** ".    

### Okunnyika ebijanjaalo ebikalu

Ebijanjaalo ebitaliiko bikuta  biddamu okufumbibwa okutuusa lwebijja era nebikalira. Amazzi agasigalamu gakuumibwa okuteekebwaamu oluvannyuma mu kifo ky’okugattamu amazzi amabisi.  Entula zisobola okufumbirwa wamu n’ebijanjaalo naye ssi kya tteeka. Ssinga entula ziba zifumbiddwa n'ebijanjaalo, ziba zirina okujjibwaamu ng'ebijanjaalo tebinnagottebwa.  Ebijanjaalo ebitalina bikuta bwebijja, bisekulibwa ne Blender oba ekisotta.    Ebijanjaalo ebisotteddwa ebifumbiddwa bisobola okufumbibwa  ne butto oba n'omuzigo olw'ensonga z'eby'obulamu.  

### Okufumba nga okozesa omuzigo
Ebijanjaalo ebigoteddwa bifumbibwa nga bitabuddwamu ennyaanya ensaleesale, ebikoola by’amayuuni oba eby'ensujju, obutungulu n’ebirungo ebirala. Amazzi agajiddwa mu bijanjaalo gaddizibwaamu ne gafumbibwa mu bijanjaalo okumala eddakiika nga 15 ku 20 okutuusa ennyaanya nga zigonze, nga bwootabula okwewala okusiriiza. Omuzigo gw’ente n’omunnyo bigattibwa mu nva  nebifumbibwa okumala eddakiika nga 5 ku 10 nga bw'otabula.   Ekivaamu z'enva  ezimanyiddwa nga Firinda. 

### Okusiika ebijanjaalo ebitalina bikuta ng’okozesa butto
Okusiika ebijanjaalo ebigotteddwa y’engeri endala eyawukana ku y’okukozesa omuzigo. Bw’oba okozesa butto okusiika ebijanjaalo ebigotteddwa, osobola obutassaamu muzigo

Entamu eteekebwa ku muliro nemuyibwaamu butto, ebirungo okuli ennyaanya ensaleesale, obutungulu ne katungulu chumu ne biteekebwa mu butto ne bisiikibwa okumala eddakiika nga 5 okukola ssupu. Amazzi agaabadde gajiddwa mu bijanjaalo nga tebinnasottebwa gazzibwaamu nebifumbibwa era ne bateekamu omunnyo. Oluvannyuma enva zifumbibwa okumala eddakiika nga 15 ku 20 nga bw'otabula okwewala okusiriiza.  Ekivaamu z'enva ezimanyiddwa nga Firinda eziyinza okugabulwa ku mutendera guno. Osobola okussamu ekika ky’ennyama kyonna oba ekyennyanja.

### Okugattamu ekika ky’ennyama oba ekyennyanja

#### Okugattamu ekika ky’ennyama
Ennyama eyokeddwa (Omukaro) oba ennyama esiikiddwa ng’ennyama y’embizzi, ennyama y’embuzi oba ennyama y’ente esobola egattibwa mu firinda ng’emaze okuteekebwateekebwa yokka mu ntamu ey'enjawulo. Era enva nezifumbibwa okumala eddakiika 5 ku 10 nga tezinnagabulwa.

#### Okugattamu ekyennyanja
Ekyennyanja ekikaliriddwa, ekisiikiddwa oba ekikaziddwa mu musana kisobola okugattibwa mu firinda nga kimaze okuteekebwateekebwa kyokka mu ntamu ey'enjawulo. Era enva zino zifumbibwa okumala eddakiika 5 ku 10 nga tezinnagabulwa

## Okugabula enva za Firinda

Enva za Firinda bagigabula mu kibindi (essowaani ey’ekinnansi) n'a Kalo nga kateekebwa mu Endiiro (ekisero eky’ekinnansi ekikoleddwa mu bitoogo) kyokka osobola okugigabula n’emmere endala omuli; Matooke, Muwogo, Omuceere, Lumonde, akawunga n’emmere endala.   

## Era laba

* Sombe
* Eshabwe
* Malewa
* Kikomando
* Dek Ngor

## Ebiyungo eby’ebweru

* Engeri y'okukolamu omugaati gwa firinda n'emmwaanyi (oburo) by The Cooking Nurse YouTube channel
* Engeri y'okuteekateeka Firinda by Tribe Tooro YouTube channel
* Emmere z'olina okugezesa ng'okyalidde Uganda

## Ebiwandiiko ebikozesebwa